smcproject/ml-wiki-sentences huggingface dataset:
തളത്തിൽ ദിനേശൻ എന്ന കേന്ദ്രകഥാപാത്രത്തിന്റെ അപകർഷതാബോധം മൂലം അയാളുടെ ദാമ്പത്യജീവിതത്തിൽ ഉണ്ടാകുന്ന പ്രശ്നങ്ങളാണ് ഈ ചിത്രത്തിന്റെ പ്രമേയം.
അഭിനേതാക്കൾ ശ്രീനിവാസൻ – തളത്തിൽ ദിനേശൻ പാർവ്വതി – ശോഭ ഇന്നസെന്റ് – തലകുളം സാർ കെ.പി.എ.സി. ലളിത – ദിനേശന്റെ അമ്മ ബൈജു – പ്രകാശൻ, ദിനേശന്റെ സഹോദരൻ ലാലു അലക്സ് – ക്യാപ്റ്റൻ എസ്. ബാലൻ സി.ഐ. പോൾ – രാഘവൻ നായർ, ശോഭയുടെ അച്ഛൻ ഉഷ – തങ്കമണി, ദിനേശന്റെ സഹോദരി ബോബി കൊട്ടാരക്കര – സഹദേവൻ, പ്രസ്സിലെ തൊഴിലാളി ജഗദീഷ് – വിനോദ് കുമാർ ആലപ്പി നെടുമുടി വേണു – ഡോക്ടർ ലിസി – സരള, ശോഭയുടെ കൂട്ടുകാരി ശങ്കരാടി – തളത്തിൽ ചന്തുനായർ, ദിനേശന്റെ അമ്മാവൻ മാമുക്കോയ – ഫോട്ടോഗ്രാഫർ ഒടുവിൽ ഉണ്ണികൃഷ്ണൻ – പോലീസുകാരൻ സുകുമാരി – ശോഭയുടെ അമ്മ സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനത്തിന് സംഗീതം പകർന്നത് ജോൺസൺ ആണ്.
ഗാനങ്ങൾ മായാമയൂരം – എം.ജി. ശ്രീകുമാർ (രാഗം: പഹാഡി) പുരസ്കാരങ്ങൾ
1989-ലെ‍ മികച്ച ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം ഈ ചിത്രത്തിനായിരുന്നു.
മികച്ച സംവിധായകനുള്ള പുരസ്കാരവും ഈ ചിത്രത്തിലൂടെ ശ്രീനിവാസന് ലഭിച്ചു.
പുറത്തേക്കുള്ള കണ്ണികൾ വടക്കുനോക്കിയന്ത്രം ഇന്റർനെറ്റ് മൂവി ഡാറ്റാബേസിൽ വടക്കുനോക്കിയന്ത്രം – മലയാളസംഗീതം.
വടക്കുപുറത്തു പാട്ട് ഇംഗ്ലീഷ് വിലാസം https://ml.wikipedia.org/wiki/Vadakkupurathu_Pattu എട്ടു കൈകളുള്ള കളം
വൈക്കം മഹാദേവക്ഷേത്രത്തിൽ പന്ത്രണ്ട് വർഷത്തിലൊരിക്കൽ ഭദ്രകാളി പ്രീതിക്കായി ദേവിയുടെ കളം എഴുതി പന്ത്രണ്ട് ദിവസം പാട്ടും, പാട്ട് കാലം കൂടുന്ന നാൾ ഗുരുതിയും നടത്തുന്ന ചടങ്ങാണ് വടക്കുപുറത്തു പാട്ട് .
പണ്ടുകാലത്ത് വൈക്കം ദേശത്ത് ഭയങ്കരമായ വസൂരിബാധയുണ്ടായി .
വസൂരി ബാധിച്ച് നിരവധി ആളുകൾ മരിച്ചുപോയി.
വടക്കുംകൂർ രാജവംശത്തിന്റെ കാലത്തായിരുന്നു ആ സംഭവം.
അന്നത്തെ വടക്കുംകൂർ രാജാവ് ഇതിന്റെ കാരണമന്വേഷിച്ച് ഒരു ജ്യോത്സ്യരെ സമീപിച്ചു.
[ചൊവ്വ|ചൊവ്വയുടെ]] കോപം കൊണ്ടാണ് വസൂരിയുണ്ടായതെന്നും, ചൊവ്വയുടെ പ്രീതിയ്ക്ക് ഭദ്രകാളീഭജനമാണ് പ്രധാനമെന്നും കേരളത്തിലെ ഏറ്റവും പ്രസിദ്ധമായ ഭദ്രകാളീക്ഷേത്രമായ കൊടുങ്ങല്ലൂർ ക്ഷേത്രത്തിൽ ഒരു മണ്ഡലക്കാലം (41 ദിവസം) ഭജനമിരിയ്ക്കുന്നത് ഏറ്റവും നന്നായിരിയ്ക്കുമെന്നും ജ്യോത്സ്യർ കണ്ടെത്തി.
അതനുസരിച്ച് രാജാവ് കൊടുങ്ങല്ലൂരിലെത്തി ഭജനം തുടങ്ങി.
41-ആം ദിവസം രാത്രി അദ്ദേഹത്തിന് ഭഗവതിയുടെ സ്വപ്നദർശനമുണ്ടായി.
വൈക്കം ക്ഷേത്രമതിലകത്ത് പന്ത്രണ്ടുവർഷം കൂടുമ്പോൾ തന്നെ പ്രീതിപ്പെടുത്താനായി പന്ത്രണ്ടുദിവസം കളമെഴുത്തും പാട്ടും അവസാനദിവസം ഒരു ഗുരുതിയും നടത്തണമെന്നും രാജാവിന്റെ തലയ്ക്കൽ വച്ചിട്ടുള്ള വാൾ കൊണ്ടുപോയി ആ ദിവസങ്ങളിൽ പ്രതിഷ്ഠിയ്ക്കണമെന്നുമായിരുന്നു ഭഗവതിയുടെ ഉപദേശം.
കണ്ണുതുറന്നുനോക്കിയ രാജാവ് തന്റെ തലയ്ക്കൽ ഒരു വാൾ കിടക്കുന്നത് കണ്ടു.
പിറ്റേദിവസം കൊടുങ്ങല്ലൂർ ക്ഷേത്രദർശനം നടത്തിയ രാജാവിന്റെ മുന്നിൽ വെളിച്ചപ്പാട് പ്രത്യക്ഷപ്പെടുകയും താൻ സ്വപ്നത്തിൽ പറഞ്ഞതുപോലെ ചെയ്താൽ എല്ലാ ദുരിതങ്ങളുമൊഴിയുമെന്ന് പറയുകയും ചെയ്തു.
അതനുസരിച്ച് രാജാവ് വൈക്കത്ത് മടങ്ങിയെത്തി വടക്കുപുറത്ത് പാട്ടിനുള്ള ഒരുക്കങ്ങൾ തുടങ്ങി.
സ്വപ്നത്തിൽ പറഞ്ഞതുപോലെ എല്ലാ കാര്യങ്ങളും രാജാവ് ചെയ്തു.
അങ്ങനെ, വൈക്കത്ത് വസൂരിരോഗം ഇല്ലാതായി.
പിന്നീട് ഇതുവരെ വസൂരിയുണ്ടായതായി കേട്ടിട്ടില്ല.
ചടങ്ങുകൾ കളമെഴുത്ത്
വൈക്കം ക്ഷേത്രത്തിന്റെ വടക്കേ മുറ്റത്താണ് കളമെഴുതി പൂജിക്കുന്നത്.
ആദ്യ നാലുദിവസം എട്ട് കൈകളുള്ള ഭഗവതിയുടെ രൂപമാണ് കളത്തിൽ വരയ്ക്കുക.
പിന്നീടുള്ള ഓരോ ദിവസവും കൈകളുടെ എണ്ണം കൂട്ടി വരയ്ക്കും.
അടുത്ത  നാലുദിവസങ്ങളിൽ പതിനാറ് കൈകളുള്ള രൂപവും, അതിനു ശേഷമുള്ള മൂന്ന് ദിവസങ്ങളിൽ 32 കൈകളുള്ള രൂപവും വരയ്ക്കുന്നു.
കാലം കൂടുന്ന ദിവസം വളരെ ബൃഹത്തായ, 64 കൈകളിൽ 64 ആയുധങ്ങളുമായി ദേവിയുടെ വാഹനമായ വേതാളത്തിന്റെ പുറത്ത് എഴുന്നള്ളുന്ന സംഹാര രുദ്രയായ ഭദ്രകാളിയുടെ, കളമാണ് വരയ്ക്കുക .
ചിത്രശാല 16 കൈകളോടു കൂടിയ കളം 32 കൈകളോടു കൂടിയ കളം 64 കൈകളിലും ആയുധങ്ങളുമായി വേതാളത്തിന്റെ പുറത്തിരിക്കുന്ന രൂപം കളം മായ്ച്ചു തുടങ്ങുന്നു Vadakkupurathu_Pattu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ http://vadakkupurathupattu.com/cms.php?id=2%5Bപ്രവർത്തിക്കാത്ത+കണ്ണി%5D ↑ http://www.metrovaartha.com/2012/11/26054941/vaikkom-temple-feat2012.html%5Bപ്രവർത്തിക്കാത്ത+കണ്ണി%5D ↑ http://www.mathrubhumi.com/kottayam/news/2072505-local_news-Vaikkam-%E0%B4%B5%E0%B5%88%E0%B4%95%E0%B5%8D%E0%B4%95%E0%B4%82.html%5Bപ്രവർത്തിക്കാത്ത+കണ്ണി%5D ↑ http://malayalam.oneindia.in/travel/festivals/032801vaikom1.html%5Bപ്രവർത്തിക്കാത്ത+കണ്ണി%5D
വടക്കുമുറി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഓഗസ്റ്റ് മുതൽ തുടരുന്നു.
ആനക്കയും ഗ്രാമപഞ്ചായത്തിലെ‍‍ ഇരുമ്പുഴി പ്രദേശത്ത് സ്ഥിതിചെയ്യുന്ന ഒരു ഉൾഗ്രാമമാണ് വടക്കുമുറി.
ഇതേ പേരിൽ പാലക്കാട് - തൃശൂർ ദേശീയ പാതയിലും സ്ഥലമുണ്ട്.
അവലംബം ↑ http://suprabhaatham.com/%e0%b4%b5%e0%b4%9f%e0%b4%95%e0%b5%8d%e0%b4%95%e0%b5%81%e0%b4%ae%e0%b5%81%e0%b4%b1%e0%b4%bf-%e0%b4%9c%e0%b4%99%e0%b5%8d%e0%b4%b7%e0%b4%a8%e0%b5%8d%e2%80%8d-%e0%b4%85%e0%b4%aa%e0%b4%95%e0%b4%9f%e0%b4%95/
ബുഷൻവാൾട് തടങ്കൽപ്പാളയം Watchtower at the memorial site Buchenwald, in 1983
രണ്ടാംലോകമഹായുദ്ധകാല ത്ത് നാസിജർമ്മനിയിലെ വീമർ പ്രവിശ്യയിൽ 1937ൽ പ്രവർത്തനം ആരംഭിച്ച തടങ്കൽ പാളയമാണ് ബുഷൻവാൾട് .
യൂറോപ്യൻ രാജ്യങ്ങളിൽ നിന്നും സോവിയറ്റ് യൂണിയനിൽ നിന്നും പിടിക്കപ്പെടുന്ന ജൂതന്മാരേയും കുറ്റവാളികളേയും ഇവിടെ നാസികൾ തടവിലാക്കിയിരുന്നു.
കഠിനമായ ജോലിയും, ഭക്ഷണമില്ലായ്മയും വൃത്തിഹീനമായ ചുറ്റുപാടുകളും ഇവിടത്തെ മരണനിരക്ക്‌ കൂടുന്നതിനു  കാരണമായി.
അന്തേവാസികൾ കഠിനമായ തൊഴിലുകൾക്ക് വിധേയമായിരുന്നതിനു പുറമേ അനാരോഗ്യം ബാധിച്ച തടവുകാരെ  കൂട്ടത്തോടെ വധശിക്ഷയ്ക്ക് വിധേയമാക്കുകയും ചെയ്തിരുന്നു.
1945 ഏപ്രിൽ 4 നു അമേരിക്കൻ സേന നാസികളിൽ നിന്ന് ക്യാമ്പിൽ അവശേഷിച്ചിരുന്ന അന്തേവാസികളെ മോചിപ്പിച്ചു.
അവലംബം ↑ [ http://www.ushmm.org/wlc/article.php?lang=en ModuleId=10006145 "Holocaust Encyclopedia – The US 83rd Infantry Division". United States Holocaust Memorial Museum (USHMM) .
ബുസിദ ഇംഗ്ലീഷ് വിലാസം https://ml.wikipedia.org/wiki/Bucida
ഇന്ത്യൻ ബദാം കുടുംബത്തിലെ കോംബ്രട്ടേസീയിലെ (Combretaceae) പൂച്ചെടികളുടെ ഒരു ജനുസ്സാണ് ബുസിദ.
ഇതിൽ താഴെ പറയുന്ന സ്പീഷീസ് ഉൾപ്പെടുന്നു (എന്നാൽ ഈ പട്ടിക അപൂർണ്ണമായിരിക്കാം): Bucida angustifolia Bucida buceras L. - Bullet tree (southern Mexico , Central America , the Caribbean , the Bahamas ) Bucida comintana Bucida correlliana Bucida eocenica Bucida macrostachya Bucida macrostachys Bucida megaphylla Bucida megapotamica Bucida molineti Bucida molinetii (M.Gómez) Alwan Stace - Spiny black olive (southern Florida in the United States , the Bahamas, Cuba , Hispaniola ) Bucida nariniana Bucida nitida Bucida ophiticola Bisse ( Cuba ) Bucida palustris Borhidi O.Muñiz Bucida paramicola Bucida sanchezensis Bucida subinermis Bucida umbellata Bucida wigginsiana അവലംബം
ബുഷെഹ്ർ പ്രവിശ്യ 1750-കളുടെ തുടക്കത്തിൽ ബുഷെർ മേഖലയുടെ ഭൂപടം.
ബുഷെഹ്ർ പ്രവിശ്യ ( പേർഷ്യൻ : استان بوشهر ) ഇറാനിലെ 31 പ്രവിശ്യകളിൽ ഒന്നാണ്.
രാജ്യത്തിന്റെ തെക്ക് ഭാഗത്തായി സ്ഥിതിചെയ്യുന്ന ഈ നഗരത്തിൻ പേർഷ്യൻ ഗൾഫിലേക്ക് ഒരു നീണ്ട തീരപ്രദേശമുണ്ട്.
പ്രവിശ്യാ തലസ്ഥാനമായ ബുഷെഹ്ർ ആണ് ഇതിന്റെ കേന്ദ്രം.
അസലുയെ, ബുഷെഹ്ർ, ദാഷ്ടെസ്ഥാൻ, ദാഷ്തി, ഡെയ്ർ, ഡെയ്‌ലാം, ജാം, കംഗൻ, ഗനാവേ, ടാംഗസ്ഥാൻ പത്ത് കൗണ്ടികളാണ് പ്രവിശ്യയിലുള്ളത്.
2011-ൽ, ഈ പ്രവിശ്യയിൽ ഏകദേശം 1 ദശലക്ഷം ആളുകൾ ഉണ്ടായിരുന്നു.
2014 ജൂൺ 22-ന് ഏകോപനത്തിനും വികസനത്തിനും മാത്രമായി പ്രവിശ്യയെ 5 മേഖലകളായി വിഭജിച്ചതിന് ശേഷം ഈ പ്രവിശ്യയെ റീജിയൻ 2-ന്റെ ഭാഗമായി ഉൾപ്പെടുത്തി.
നിയർച്ചസ് യുദ്ധസമയത്ത് മെസാംബ്രിയയിലൂടെ ബുഷെഹ്റിനെ ഗ്രീക്കുകാർക്ക് അറിയാമായിരുന്നു.
എന്നിരുന്നാലും, 1913-ൽ ഒരു ഫ്രഞ്ച് പുരാവസ്തു ഖനന സംഘം ബുഷെഹ്റിന്റെ ഉത്ഭവം എലാമൈറ്റ് സാമ്രാജ്യകാലത്തായിരുന്നുവെന്ന് നിർണ്ണയിച്ചു.
ലിയാൻ എന്നറിയപ്പെട്ടിരുന്ന ഒരു നഗരത്തിൽ നാവിക ആക്രമണങ്ങളിൽ നിന്ന് വളപ്പിനെ സംരക്ഷിക്കാൻ രൂപകൽപ്പന ചെയ്ത ഒരു ക്ഷേത്രം ഉണ്ടായിരുന്നു.
ഇന്നത്തെ ബുഷെഹ്ർ നഗരത്തിൽ നിന്ന് ഏകദേശം 10 കിലോമീറ്റർ തെക്ക് മാറി അതിന്റെ അവശിഷ്ടങ്ങൾ ഇന്നും കാണാവുന്നതാണ്.
മാർക്കോ പോളോ ഈ പ്രദേശത്തെ പേർഷ്യൻ പ്രവിശ്യയായ ഷബാങ്കാറെഹിൻറെ ഭാഗമാണെന്നാണ് വിവരിക്കുന്നത്.
ഉണ്ണിയേശുവിനെ സന്ദർശിച്ച മൂന്ന് മാഗിമാരെ അടക്കം ചെയ്ത ഇറാനിലെ സാബ ഗ്രാമവും ഇതിൽ അടങ്ങിയിരിക്കുന്നു.
1506-ൽ പോർച്ചുഗീസുകാർ ബുഷെഹർ നഗരം ആക്രമിച്ച് അവരുടെ അധീനതയിലാക്കിയെങ്കിലും ഷാ അബ്ബാസ് സഫാവി അവരെ  പരാജയപ്പെടുത്തി പോർച്ചുഗീസ് സാന്നിധ്യത്തിൽ നിന്ന് പേർഷ്യൻ ഗൾഫ് മേഖലയെ മോചിപ്പിച്ചു.
1734 ആയപ്പോഴേക്കും, അഫ്‌ഷാരിദ് രാജവംശത്തിലെ നാദിർ ഷായും പേർഷ്യൻ ഗൾഫിലെ അദ്ദേഹത്തിന്റെ സൈനിക നയങ്ങളും കാരണം ബുഷെഹ്ർ വീണ്ടും പ്രാധാന്യം നേടി.
പേർഷ്യൻ ഗൾഫിലെ നാദിർഷായുടെ നാവികസേനയുടെ കേന്ദ്ര താവളമായി ബുഷെറിനെ അദ്ദേഹം തിരഞ്ഞെടുത്തു.
അങ്ങനെ അദ്ദേഹം നഗരത്തിന്റെ പേര് ബന്ദർ ഇ നാദേരിയ (നാദേഴ്‌സ് പോർട്ട്) എന്നാക്കി മാറ്റി.
ജോൺ എൽട്ടൺ എന്ന പേരിൽ ഒരു ഇംഗ്ലീഷുകാരനെ അദ്ദേഹം തന്റെ കപ്പൽവ്യൂഹത്തിൻറെ നിർമ്മാണത്തിനായി കൂലിയ്ക്കെടുത്തു.
അദ്ദേഹത്തിന്റെ നാവികസേനയിൽ 8000-10000 ഉദ്യോഗസ്ഥരും നിരവധി കപ്പൽ നിർമ്മാണ ഘടകങ്ങളും ഉണ്ടായിരുന്നുവെന്ന് ഡച്ച് രേഖകൾ റിപ്പോർട്ട് ചെയ്യുന്നു.
നാദറിന്റെ മരണശേഷം 1763-ൽ ബ്രിട്ടീഷുകാർ സാൻഡ് രാജവംശത്തിലെ കരീം ഖാനുമായി ഒപ്പുവെച്ച ഒരു കരാറിലൂടെ ബുഷെഹറിൽ അരങ്ങേറ്റം കുറിക്കുന്നത് വരെ ഡച്ചുകാർ ബുഷെറുമായുള്ള മികച്ച വാണിജ്യബന്ധം തുടർന്നു.
അപ്പോഴേക്കും പേർഷ്യൻ ഗൾഫിലെ ഇറാന്റെ പ്രധാന തുറമുഖ നഗരമായി ബുഷെർ നഗരം മാറിയിരുന്നു.
ഖ്വജർ കാലഘട്ടത്തിൽ, ബ്രിട്ടൻ, നോർവേ, റഷ്യ, ഇറ്റലി, ഫ്രാൻസ്, ജർമ്മനി, ഒട്ടോമനുകൾ എന്നിവരുമായി നഗരത്തിന് നയതന്ത്ര, വാണിജ്യ ഓഫീസുകൾ ഉണ്ടായിരിക്കുകയും അതേസമയം ബ്രിട്ടൻ ഈ പ്രദേശത്ത് സ്ഥിരമായി കാലുറപ്പിക്കുകയും ചെയ്തു.
2013 ബുഷെർ ഭൂകമ്പം
2013 ഏപ്രിൽ 9 ന് ബുഷെഹ്ർ പ്രവിശ്യയിലെ ദാഷ്തി കൗണ്ടിയിൽ ഷോൺബെഹ് പട്ടണത്തിലും ഷോൺബെ ആൻറ് തസുജ് ജില്ലയിലെ ഗ്രാമങ്ങളിലും റിക്ടർ സ്കെയിലിൽ 6.1 തീവ്രത രേഖപ്പെടുത്തിയ ശക്തമായ ഭൂകമ്പത്തിൽ 37 പേർ കൊല്ലപ്പെട്ടു.
ജനസംഖ്യയിൽ ബഹുഭൂരിപക്ഷവും ഒന്നാം ഭാഷയായി പേർഷ്യൻ (മിക്കപ്പോഴും ഫാർസ് ഭാഷ) സംസാരിക്കുന്നു.
അറബിയും തുർക്കിയും സംസാരിക്കുന്നവർ ഇവിടെ ന്യൂനപക്ഷമാണ്.
ബുഷെഹറിന്റെ ജനസംഖ്യയിൽ ബഹുഭൂരിപക്ഷവും ഷിയ മുസ്ലീങ്ങളും 8.5% വരുന്ന സുന്നികൾ ന്യൂനപക്ഷവുമാണ്.
കോളേജുകളും സർവ്വകലാശാലകളും പേർഷ്യൻ ഗൾഫ് സർവ്വകലാശാല ബുഷെഹ്ർ യൂണിവേഴ്സിറ്റി ഓഫ് മെഡിക്കൽ സയൻസസ് ഇസ്ലാമിക് ആസാദ് യൂണിവേഴ്സിറ്റി ഓഫ് ബുഷെഹ്ർ ഇസ്ലാമിക് ആസാദ് യൂണിവേഴ്സിറ്റി ഓഫ് ബോറാജാൻ ഇസ്ലാമിക് ആസാദ് യൂണിവേഴ്സിറ്റി ഓഫ് ഷബാങ്കരെ ഇസ്ലാമിക് ആസാദ് യൂണിവേഴ്സിറ്റി ഓഫ് ഖോർമുജ് ഇസ്ലാമിക് ആസാദ് യൂണിവേഴ്സിറ്റി ഓഫ് ഖാർക്ക് ഇറാൻ ന്യൂക്ലിയർ എനർജി കോളേജ് പയാമേ നൂർ യൂണിവേഴ്സിറ്റി ഓഫ് ബുഷെഹ്ർ സ്പോർട്സ്
ബുഷെഹറിലെ ഏറ്റവും പ്രശസ്തമായ കായിക വിനോദമാണ് ഫുട്ബോൾ .
ഷാഹിൻ-ഇ ബൂഷെഹ്ർ, പാർസ് ജോനൂബി ജാം എന്നീ രണ്ട് പ്രശസ്ത ഫുട്ബോൾ ടീമുകളുടെയും ആസ്ഥാനമാണ് ബുഷെഹ്ർ നഗരം.
പ്രശസ്തരായ ചില കവികളുടെ ആസ്ഥാനമായി ബുഷെഹ്ർ അറിയപ്പെടുന്നു.
അവരിൽ ഫായെസ് ദാഷ്തി (ദാഷ്ടെസ്താനി) (1830-1919), മനോച്ചെഹ്ർ അതാഷി എന്നിവരും ഉൾപ്പെടുന്നു.
ഫായെസിൻറെ കവിതകളും ദാഷ്തി (അല്ലെങ്കിൽ ദാഷ്ടെസ്ഥാനി) സാഹിത്യവും പൊതുവെ ബാബ താഹറിന്റെ കൃതികളോട് സാമ്യമുള്ളതാണ്.
സദേഖ് ചുബാക്ക്, നജാഫ് ദാര്യബന്ദരി, മൊനിറോ രാവണിപൂർ എന്നിവർ ബുഷെഹറിന്റെ സാഹിത്യത്തിലെ ഏറ്റവും പ്രമുഖരായ എഴുത്തുകാരാണ്.
അവലംബം ↑ ↑ ↑ ↑ Iran quake kills 37, injures more than 850 ↑ {{ cite web }} :  CS1 maint: url-status ( link ) ↑ Anonby, Erik Taheri-Ardali, Mortaza, et al. (eds.).
2015–2022.
Atlas of the Languages of Iran (ALI).
Ottawa: Geomatics Cartographic Research Centre, Carleton University.
( http://iranatlas.net/ ) (Accessed 2022-04-27).
ബുസാൻ ഇംഗ്ലീഷ് വിലാസം https://ml.wikipedia.org/wiki/Busan
ദക്ഷിണ കൊറിയയിലെ ഏറ്റവും വലിയ തുറമുഖ നഗരമാണ് പുസാൻ ( Korean : 부산광역시 ).
ഏകദേശം 36.5 ലക്ഷമാണ് ഇവിടുത്തെ ജനസംഖ്യ.
സെയോളിന് പിന്നിലായി രാജ്യത്തെ ഏറ്റവും വലിയ രണ്ടാമത്തെ മെട്രൊപൊളിസാണിത്.
കൊറിയൻ ഉപദ്വീപിന്റെ തെക്ക് കിഴക്കേ അറ്റത്ത് ജപ്പാൻ കടലിന് അഭിമുഖീകരിച്ചാണ് ഈ നഗരം സ്ഥിതി ചെയ്യുന്നത്.
നക്ഡോങ് നദിക്കും സുയിയോങ് നദിക്കും ഇടയിലുള്ള ചില താഴ്വാരങ്ങളിലാണ് നഗരത്തിലെ ഏറ്റവും ജനസാന്ദ്രമായ പ്രദേശങ്ങൾ സ്ഥിതി ചെയ്യുന്നത്.
ഭരണപരമായി, മെട്രൊപൊളിറ്റൻ നഗരം എന്ന പദവിയാണ് ബുസാനുള്ളത്.
ഇതിനെ പതിനഞ്ച് ജില്ലകളായും ഒരു കൗണ്ടിയായും വിഭാഗിച്ചിരിക്കുന്നു.
കൊറിയയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
35°10′N 129°04′E ﻿ / ﻿ 35.167°N 129.067°E ﻿ / 35.167; 129.067
ബുവുമ ജില്ല
ഉഗാണ്ടയിലെ മദ്ധ്യ മേഖലയിലെ ഒരു ജില്ലയാണ്, ബുവുമ ജില്ല (Buvuma District).
ബുവുമ ജില്ലയുടെ വടക്ക് ജിൻജ ജില്ലയും കിഴക്ക് മയുഗെ ജില്ലയും തെക്ക് ടാൻസാനിയയും പടിഞ്ഞാറ് കിടമിലൊ ജില്ലയും അതിരാവുന്നു.
കിടമിലൊ, ജില്ല ആസ്ഥാനമാണ്.
ഈ സ്ഥലം ഏറ്റവും അടുത്ത വലിയ നഗര പ്രദേശമായ ജിൻജയിൽ നിന്ന് 30 കി.
തെക്കാണ്.
വിക്ടോറിയ തടാകത്തിന്റെ വടക്കുഭാഗത്തായി ചിതറിക്കിടക്കുന്ന 52 ദ്വീപുകൾ കൂടിയതാണ് ഈ ജില്ല.
2010 ജൂലൈ 1ന് പാർലമെന്റ്  ഉണ്ടാക്കിയ നിയമപ്രകാരം ഉണ്ടായ ജില്ലയ്ക്ക് ഏറ്റവും വലിയ ദ്വീപിന്റെ പെറായ ബുവുമൊ എന്നു കൊടുക്കുകയായിരുന്നു.
അതുവരെ മുകുണൊ ജില്ലയുടെ ഭാഗമായിരുന്നു.
ഭരണപരമായി 9 ഭരണഭാഗങ്ങളായി തിരിച്ചിട്ടുണ്ട്.
ബുഷ്‌മെൻ ഇംഗ്ലീഷ് വിലാസം https://ml.wikipedia.org/wiki/Bushmen ഈ ലേഖനം ഒരു അനാഥലേഖനമാണ് .
പിഗ്മികളുമായി ബന്ധമുള്ള, ദക്ഷിണ ആഫ്രിക്കയിലെ ഒരു നാടോടി ജനത.
കലാഹാരി മരുഭൂമിക്ക് ചുറ്റുമായാണ് ഇവർ താമസിക്കുന്നത്.
ഏതാണ്ട് അഞ്ചടി പൊക്കമേ ഇവർക്കുണ്ടാകൂ.
ചുരുണ്ടു ചുരുണ്ടുള്ള മുടിയും പരന്ന മൂക്കും ഇവരുടെ പ്രത്യേകതകളാണ്.
ഇവർ വേട്ടക്കാരാണ്.
ഇവരുടെ സംഗീതം വളരെ ശ്രദ്ധേയമാണ്.
ഇതും കാണുക ഹോളിവുഡ് സിനിമ The God must be Crazy I II
ബുഷി ബ്രൈഡ് ഇംഗ്ലീഷ് വിലാസം https://ml.wikipedia.org/wiki/Bushy_Bride Illustration by Henry Justice Ford
അസ്ബ്ജൊര്ംസെൻ, മോ എന്നിവർ ചേർന്ന് ശേഖരിച്ച ഒരു നോർവീജിയൻ യക്ഷിക്കഥയാണ് ബുഷി ബ്രൈഡ് (നോർവീജിയൻ ഭാഷയിൽ: Buskebrura).
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ (The Black and the White Bride) ടൈപ്പ് 403 വകുപ്പിൽ പെടുന്നു.
ആൻഡ്രൂ ലാങ്ങിന്റെ റെഡ് ഫെയറി ബുക്കിൽ ഇത് ഉൾപ്പെടുത്തിയിട്ടുണ്ട്.
ഒരു മകനും മകളുമുള്ള ഒരു വിഭാര്യൻ ഒരു മകളുള്ള വിധവയെ വിവാഹം കഴിച്ചു.
ആൺകുട്ടി വീടുവിട്ടുപോകുന്നതുവരെ രണ്ടാനമ്മ കുട്ടികളെ ഉപദ്രവിച്ചു.
രണ്ടാനമ്മ ഒരു ദിവസം വളർത്തുമകളെ വെള്ളത്തിനായി കുളത്തിലേക്ക് അയച്ചു, മൂന്ന് തലകൾ ഉയർന്നു അവരെ കഴുകാനും ബ്രഷ് ചെയ്യാനും ചുംബിക്കാനും ആവശ്യപ്പെട്ടു.
അവൾ അങ്ങനെ ചെയ്തപ്പോൾ, അവർ തമ്മിൽ സംസാരിക്കുകയും അവൾ ലോകത്തിലെ ഏറ്റവും സുന്ദരിയായ സ്ത്രീയായിരിക്കുമെന്നും അവളുടെ തലമുടിയിൽ നിന്ന് സ്വർണ്ണം വീഴുമെന്നും സംസാരിക്കുമ്പോൾ അവളുടെ വായിൽ നിന്ന് സ്വർണ്ണം വീഴുമെന്നും വിധിച്ചു.
ഇത് കണ്ടപ്പോൾ അവളുടെ രണ്ടാനമ്മയും പോകാൻ ആഗ്രഹിച്ചു, പക്ഷേ അവൾ മൂന്ന് തലകളോടും പരുഷമായി പെരുമാറി.
അവളുടെ മൂക്കിന് നാല് മുഴം നീളവും അവളുടെ നെറ്റിയിൽ മൂന്ന് എല്ല് നീളവും ഒരു പൈൻ മരവും ഉണ്ടായിരിക്കുമെന്ന് അവർ വിധിച്ചു.
അവൾ സംസാരിക്കുമ്പോൾ അവളുടെ വായിൽ നിന്ന് ചാരവും വീഴും.
ഇതിനിടയിൽ, രണ്ടാനച്ഛൻ രാജാവിന്റെ വരനായി ജോലി ചെയ്തു.
എല്ലാ ദിവസവും, അവൻ തന്റെ സഹോദരിയുടെ ഫോട്ടോ എടുത്ത് അവൾക്കായി പ്രാർത്ഥിച്ചു.
കാണണമെന്ന് നിർബന്ധിച്ച രാജാവിനോട് മറ്റ് വരന്മാർ പറഞ്ഞു, ഒരു സ്ത്രീക്കും ഇത്രയും സുന്ദരിയാകാൻ കഴിയില്ലെന്ന് പ്രഖ്യാപിച്ചു.
രാജാവ് അവളെ വിവാഹം കഴിക്കാൻ തീരുമാനിച്ചു.
അവളെ കൂട്ടിക്കൊണ്ടുവരാൻ സഹോദരൻ വന്നു, രണ്ടാനമ്മയും മകളും വന്നു.
കടലിൽ, യാത്ര തുടരുന്നതിനിടയിൽ അവളുടെ സഹോദരൻ വിളിച്ചു, അമ്മ ഉപേക്ഷിച്ചുപോയ ഒരു പെട്ടിയും ഒരു നായയും കടലിൽ എറിയാൻ രണ്ടാനമ്മ സഹോദരിയെ പ്രേരിപ്പിച്ചു.
പുറംകണ്ണികൾ SurLaLune Fairy Tale site Bushy Bride Buskebrura : Original text in Norwegian (Project Runeberg)
ബുസാർഡ് റാംജെറ്റ് ഒരു ബുസാർഡ് റാംജെറ്റ് എന്ന കലാകാരന്റെ ആശയം.
ഒരു യഥാർത്ഥ റാംജെറ്റിന്റെ ഒരു പ്രധാന ഘടകം – ഒരു മൈൽ വീതിയുള്ള വൈദ്യുതകാന്തിക മണ്ഡലം – അദൃശ്യമാണ്.
ബുസാർഡ് റാംജെറ്റ് ചലനത്തിലാവുമ്പോൾ.
Interstellar medium Collect and compress hydrogen Transport hydrogen beside the payload Thermonuclear fusion Engine nozzle Flue gas jet
ബസാർഡ് റാംജെറ്റ് ബഹിരാകാശ പേടകങ്ങൾക്കുള്ള സൈദ്ധാന്തികമായ ഒരു രീതിയാണ്.
അതിവേഗം ചലിക്കുന്ന ഒരു ബഹിരാകാശ പേടകം ഒരു വലിയ ഫണൽ ആകൃതിയിലുള്ള കാന്തികക്ഷേത്രം (കിലോമീറ്റർ മുതൽ ആയിരക്കണക്കിന് കിലോമീറ്റർ വരെ വ്യാസമുള്ള) ഉപയോഗിച്ച് നക്ഷത്രാന്തര മാധ്യമത്തിൽ നിന്ന് ഹൈഡ്രജനെ വലിച്ചെടുക്കുന്നു; തെർമോ ന്യൂക്ലിയർ ഫ്യൂഷൻ സംഭവിക്കുന്നത് വരെ ഹൈഡ്രജൻ കംപ്രസ്സുചെയ്യുന്നു, ഇത് ഫണൽ സൃഷ്ടിക്കുന്ന ഡ്രാഗിനെ ചെറുക്കാനുള്ള ത്രസ്റ്റും കാന്തികക്ഷേത്രത്തെ ശക്തിപ്പെടുത്തുന്നതിനുള്ള ഊർജ്ജവും നൽകുന്നു.
ഒരു ഫ്യൂഷൻ റോക്കറ്റിന്റെ റാംജെറ്റ് വകഭേദമായി ബസ്സാർഡ് റാംജെറ്റിനെ കാണാൻ കഴിയും.
1960-ൽ ഭൗതികശാസ്ത്രജ്ഞനായ റോബർട്ട് ഡബ്ല്യു. ബുസാർഡ് ആണ് ബുസാർഡ് റാംജെറ്റ് നിർദ്ദേശിച്ചത്.
പോൾ ആൻഡേഴ്സന്റെ നോവൽ ടൗ സീറോ , ലാറി നിവൻ തന്റെ അറിയപ്പെടുന്ന ബഹിരാകാശ പരമ്പരയിലെ പുസ്‌തകങ്ങളിൽ, വെർനോർ വിംഗിന്റെ സോൺസ് ഓഫ് ചിന്താ പരമ്പരയിൽ, ടെലിവിഷൻ പരമ്പരയിലും കോസ്‌മോസ് എന്ന പുസ്തകത്തിലും കാൾ സാഗൻ പരാമർശിച്ചതും ഈ ആശയം ജനപ്രിയമാക്കി.
ബുസിടെമ സർവകലാശാല ഇംഗ്ലീഷ് വിലാസം https://ml.wikipedia.org/wiki/Busitema_University
ബുസിടെമ സർവകലാശാല (Busitema University) ( BU )ഉഗാണ്ടയിലെ ഒരു സർവകലാശാലയാണ്.
എട്ടു പൊതുസർവകലാശാലകളിലേയും ബിരുദം നൽകുന്ന സ്ഥാപനങ്ങളിലും ഒന്നാണ്.
കൃഷിശാസ്ത്രത്തിലും കൃഷി എഞിനീയറിങ്ങിലും കാർഷിക വ്യാപാരത്തിലും ഊന്നൽ നൽകുന്ന സർവകലാശാലയാണ്.
ബുസിയ ജില്ലയിൽ ജിൻജ-ടൊറൊറൊ രാജവീഥിയിൽ ടൊടൊറൊയുടെ 30 കി.
തെക്കു കിഴക്കായി പ്രാധാന കാമ്പസ് സ്ഥിതി ചെയ്യുന്നു.
ഉഗാണ്ടയുടെ തലസ്ഥാനമായ കമ്പാലയിൽ നിന്ന് 206 കി.
കിഴക്കാണ് ഈ സ്ഥലം.
സ്ഥലത്തിന്റെ നിർദ്ദേശാങ്കങ്ങൾ 0°32'42.0"N, 34°01'30.0"E (Latitude:0.5450; Longitude:34.0250) ആണ്.
പുറത്തേക്കുള്ള കണ്ണികൾ Busitema University Homepage Busitema University to Spearhead Textile Research in Uganda Archived 2010-02-25 at the Wayback Machine .
ബുവേയ് യാങ് ചാവോ ഇംഗ്ലീഷ് വിലാസം https://ml.wikipedia.org/wiki/Buwei_Yang_Chao
ഒരു ചൈനീസ്-അമേരിക്കൻ വൈദ്യനും എഴുത്തുകാരനുമായിരുന്നു ബുവേയ് യാങ് ചാവോ (നീ യാങ് ബുവേയ്; ലളിതമാക്കിയ ചൈനീസ്: 杨步伟; പരമ്പരാഗത ചൈനീസ്: 楊步偉; പിൻയിൻ: യാങ് ബ്യൂവി; 1889-1981) .
ചൈനയിൽ പാശ്ചാത്യ വൈദ്യശാസ്ത്രം പരിശീലിച്ച ആദ്യത്തെ സ്ത്രീകളിൽ ഒരാളായിരുന്നു അവർ.
ഭാഷാ പണ്ഡിതനായ യുവൻ റെൻ ചാവോയെ അവർ വിവാഹം കഴിച്ചു.
മെഡിസിൻ പഠനത്തിനായി യാങ് ടോക്കിയോയിലേക്ക് മാറി.
ജാപ്പനീസ് ഭക്ഷണം ഭക്ഷ്യയോഗ്യമല്ലെന്ന് കണ്ടെത്തിയതിന് ശേഷമാണ് തനിക്ക് പാചകത്തിൽ താൽപ്പര്യമുണ്ടായതെന്ന് അവർ പിന്നീട് അവകാശപ്പെട്ടു.
ടോക്കിയോയിൽ തന്റെ പഠനം ദുഷ്കരമാക്കിയെന്ന് പ്രസ്താവിക്കുന്ന ജാപ്പനീസ് ധിക്കാരമായി അവർ മനസ്സിലാക്കിയതും അവളെ അലോസരപ്പെടുത്തി.
1919-ൽ, പിതാവിന്റെ അഭ്യർത്ഥനപ്രകാരം അവർ വീട്ടിലേക്ക് മടങ്ങി.
അവനെ കാണുന്നതിന് മുമ്പ് മരിച്ചു.
അവളും ലി ഗ്വൻഷോങ്ങും ചേർന്ന് ഗൈനക്കോളജിയിൽ സ്പെഷ്യലൈസ് ചെയ്ത സെൻ റെൻ ഹോസ്പിറ്റൽ സ്ഥാപിച്ചു.
ചൈനയിൽ പാശ്ചാത്യ രീതിയിലുള്ള വൈദ്യശാസ്ത്രം പരിശീലിക്കുന്ന ആദ്യത്തെ വനിതാ ഡോക്ടർമാരിൽ ഒരാളായിരുന്നു അവർ.
അവലംബം Sources -- Za Ji Zhao Jia 雜記趙家 (Taibei Shi: Zhuan ji wen xue chu ban she, 1972) -- Autobiography of a Chinese Woman , Put into English by her husband Yuenren Chao, (NY: John Day, 1947; Reprinted: Westport, CT: Greenwood Press, 1970).
റാബൈ അഖീവ ഇംഗ്ലീഷ് വിലാസം https://ml.wikipedia.org/wiki/Akiva_ben_Joseph റാബൈ അഖീവ
റാബൈ അഖീവ എന്ന് സാധാരണ അറിയപ്പെടുന്ന അഖീവ ബെൻ യോസെഫ് (എബ്രായ: רבי עקיבא) ക്രിസ്തുവർഷം ഒന്നാം നൂറ്റാണ്ടിന്റെ രണ്ടാം പകുതിയിലും രണ്ടാം നൂറ്റാണ്ട് ആരംഭത്തിലുമായി(ക്രി.വ. 50–135) യൂദയായിൽ ജീവിച്ച ഒരു യഹൂദ മനീഷി ആയിരുന്നു.
ജനനം, ചെറുപ്പം
അഖീവയുമായി ബന്ധപ്പെട്ട ഒട്ടേറെ പുരാവൃത്തങ്ങൾ റാബിനിക സാഹിത്യത്തിൽ ലഭ്യമാണ്.
എന്നാൽ രണ്ടുസഹസ്രാബ്ദക്കാലം റാബിനിക യഹൂദമതത്തിന് മാർഗദർശിയായിരുന്ന അദ്ദേഹത്തിന്റെ അപൂർണ്ണമായ ഒരു ചിത്രമേ ഈ ലിഖിതസമുച്ചയത്തിലെ വിവരങ്ങൾ ചേർത്താൽ കിട്ടുന്നുള്ളു.
അഖീവയുടെ മാതാപിതാക്കൾ സാധാരണക്കാരായിരുന്നു.
കൽബാ സവുവാ എന്ന ധനവാനായ യെരുശലേകാരന്റെ ആട്ടിടയനായിരുന്നു അഖീവയെന്നും യജമാനന്റെ മകളെ അദ്ദേഹം പ്രണയിച്ചു വിവാഹം കഴിച്ചുവെന്നും മറ്റുമുള്ള കഥകളിൽ അദ്ദേഹം ആട്ടിടയനായിരുന്നുവെന്നതിനെ സംബന്ധിച്ചു മാത്രമേ ഉറപ്പു പറയാനാവൂ.
അദ്ദേഹത്തിന്റെ പത്നിയുടെ പേർ റാഹേൽ എന്നായിരുന്നു.
അഖീവയുടെ ജീവിതത്തിലെ വലിയ പ്രതിസന്ധികളിൽ അവൾ അദ്ദേഹത്തിന് താങ്ങായി നിന്നു.
ജ്ഞാനാർത്ഥി, ഗുരു
പ്രായപൂർത്തിയായി ഏറെക്കഴിയും‌വരെ വരെ അക്ഷരാഭ്യാസം പോലും നേടാതിരുന്ന അഖീവ വിദ്യാഭ്യാസം തുടങ്ങിയത് നാല്പതു വയസ്സുള്ളപ്പോഴാണെന്ന് പറയപ്പെടുന്നു.
അഖീബയെ സംബന്ധിച്ച് യഹൂദപുരാവൃത്തങ്ങളിലുള്ള കഥകളിലൊന്ന് ഇതിനെ സംബന്ധിച്ചാണ്.
അട്ടിൻപറ്റത്തിനൊപ്പം വിജനപ്രദേശത്തായിരിക്കെ അദ്ദേഹം ഒരുറവയിൽ നിന്ന് തുടർച്ചയായി ഇറ്റുവീണ വെള്ളം  തുളച്ച ഒരു പാറ കണ്ടെന്നും, നിരന്തരമായി ഇറ്റുവീഴുന്ന വെള്ളത്തിന് പാറയെ തുളയ്ക്കാനാകുമെങ്കിൽ നിരന്തരമായ അഭ്യാസത്തിലൂടെ ദൈവജ്ഞാനത്തെ മനസ്സിൽ ഉറപ്പിക്കാൻ തനിക്കും സാധിക്കുമെന്ന തോന്നലിൽ നിന്ന് പ്രചോദനം നേടി വിദ്യാഭ്യാസം തുടങ്ങി എന്നുമാണ് ആ കഥ.
നാല്പതാം വയസ്സിൽ തന്റെ അഞ്ചുവയസ്സുള്ള മകനൊപ്പമാണ് അഖീവ അക്ഷരം അഭ്യസിക്കാൻ തുടങ്ങിയത്.
താമസിയാതെ എബ്രായബൈബിളിലെ പഞ്ചഗ്രന്ഥിമുഴുവൻ അദ്ദേഹത്തിന് മന:പാഠമായി.
പതിമൂന്നു വർഷത്തെ പഠനത്തിനു ശേഷം ഇസ്രായേലിൽ മദ്ധ്യധരണിക്കടലിനു തീരത്തെ യഹൂദവിദ്യാകേന്ദ്രമായ യാംനിയക്കടുത്തുള്ള ‍(Jamnia) ഒരു ഗ്രാമത്തിലെ അത്തിമരത്തിൻ കീഴെ അദ്ദേഹം ഒരു വിദ്യാലയം തുടങ്ങി.
അഖീവയുടെ ഉത്സാഹവും, ആദർശനിഷ്ടയും, ധൈര്യവും, ഫലിതബോധവും, പ്രതിബദ്ധതയും ഒട്ടേറെ വിദ്യാകാക്ഷികളെ അദ്ദേഹത്തിന്റെ വിദ്യാലയത്തിലേയ്ക്ക് ആകർഷിച്ചു.
റോമിലേക്കുള്ള യാത്ര
ഡൊമിഷൻ ചക്രവർത്തി യഹൂദന്മാർക്കെതിരായി പുതിയ കർശനനിയമങ്ങൾ കൊണ്ടുവരാൻ ഒരുങ്ങുകയാണെന്നറിഞ്ഞ്, യൂദയായിലെ യഹൂദസമൂഹം ക്രി.
95-ൽ റോമിലെയ്ക്കയച്ച നിവേദകസംഘത്തിൽ യഹൂദസഭയായ സൻഹെദ്രിന്റെ അദ്ധ്യക്ഷൻ ഗമാലിയേൽ രണ്ടാമനൊപ്പം അഖീവയും ഉണ്ടായിരുന്നു.
അവർ റോമിലായിരിക്കെ ഡൊമിഷൻ ചക്രവർത്തി മരിച്ചു.
അദ്ദേഹത്തിന്റെ പിൻഗാമി നെർവാ നിവേദകസംഘത്തെ സ്വീകരിക്കുകയും, റോമിന്റെ പുനർനിർമ്മാണത്തിനുള്ള ചെലവിനായി യഹൂദരുടെ മേൽ അടിച്ചേല്പിക്കാനുദ്ദേശിച്ചിരുന്ന നികുതി വേണ്ടെന്നു വയ്ക്കാൻ സമ്മതിക്കുകയും ചെയ്തു.
ഹലഖായുടെ ക്രോഡീകരണം
റോമിൽ നിന്ന് യാംനിയയിൽ മടങ്ങിയെത്തിയ അഖീവ, അവശേഷിച്ച ജീവിതകാലം മുഴുവൻ യഹൂദനിയമസംഹിതയായ ഹലാഖായുടെ വ്യാഖ്യാനത്തിലും ക്രോഡീകരണത്തിലും  ശ്രദ്ധകേന്ദ്രീകരിച്ചു.
സങ്കീർണ്ണമായ ഒരു വ്യാഖ്യാനപദ്ധതിയാണ് അദ്ദേഹം പിന്തുടർന്നത്.
പഞ്ചഗ്രന്ഥിയിലെ ഓരോ വാക്കും, അക്ഷരവും പോലും നിഗൂഢമായ അർത്ഥം ഉൾക്കൊള്ളുന്നുവെന്ന നിലപാടിലാണ് വ്യാഖ്യാനം നിർവഹിച്ചത്.
എങ്കിലും ഈ സങ്കീർണ്ണരീതി പിന്തുടർന്നുള്ള വ്യാഖ്യാനത്തിനൊടുവിൽ കണ്ടെത്തിയ നിഗമനങ്ങൾ പൊതുവേ പ്രായോഗികവും സാമാന്യബുദ്ധിക്ക് നിരക്കുന്നവയും ആയിരുന്നു.
യഹൂദനിയമത്തിന്റെ ക്രോഡീകരണത്തിൽ അഖീവ തുടങ്ങിയ ജോലി, അദ്ദേഹത്തിന്റെ വഴി പിന്തുടർന്ന ശിഷ്യന്മാർ പൂർത്തിയാക്കി.
അങ്ങനെ അഖീവയും അദ്ദേഹത്തിന്റെ പിന്തുടർച്ചക്കാരും സമാഹരിച്ച യഹൂദനിയമമാണ്, താൽമുദിലൂടെ മദ്ധ്യകാലമനീഷിയായ മൈമോനിഡിസിനും അക്വീനാസിനെപ്പോലുള്ള ക്രിസ്തീയ സ്കോളാസ്റ്റിക് ചിന്തകന്മാർക്കും ദൈവശാസ്ത്രത്തിലേയും സന്മാർഗ്ഗശാസ്ത്രത്തിലേയും മാർഗ്ഗരേഖകളായി പകർന്നുകിട്ടിയത്.
ബാർ കൊക്കബ കലാപം ഇസ്രായേലിനെ തിബേരിയസിൽ, അഖീവയുടെ സംസ്കാരസ്ഥാനം
അഖീവയുടെ ജീവിതത്തിന്റെ അവസാനനാളുകൾ അദ്ദേഹത്തിനും യഹൂദജനതയ്ക്കും കഷ്ടത നിറഞ്ഞതായിരുന്നു.
ഹാഡ്രിയൻ ചക്രവർത്തി യഹൂദർക്കെതിരെ കഠിനമായ നിയമങ്ങൾ കൊണ്ടുവന്നു.
പരിച്ഛേദനകർമ്മവും വിശുദ്ധദിനമായ സാബത്തിന്റെ ആചരണവും എല്ലാം നിരോധിക്കപ്പെട്ടു.
നശിപ്പിക്കപ്പെട്ട യെരുശലേം നഗരത്തിന്റെ സ്ഥാനത്ത് ജൂപ്പിറ്ററിനും വീനസിനുമുള്ള ദേവാലയങ്ങളും സ്നാനഘട്ടങ്ങളും തിയേറ്ററുകളും അടങ്ങുന്ന ഒരു റോമൻ നഗരം ഉയർന്നുവന്നു.
ജാംനിയയിലെ യഹൂദപാഠശാലകൾ നിരോധിക്കപ്പെട്ടു.
യഹൂദനിയമത്തിന്റെ പഠനവും നിരോധിക്കപ്പെട്ടു.
ഇതിനെതിരെ സൈമൻ ബാർ കൊക്കബ എന്ന വിപ്ലവകാരിയുടെ നേതൃത്വത്തിൽ യഹൂദർ ക്രി.
132-136 കാലത്ത് നടത്തിയ ചെറുത്തുനില്പിനെ, പൊതുവേ സമാധാനപ്രേമിയായിരുന്ന അഖീവ പിന്തുണച്ചു.
താൻ യഹൂദർ കാത്തിരുന്ന വിമോചകനായ "മിശിഹാ" ആണെന്ന ബാർ കൊക്കബയുടെ അവകാശവാദവും അഖീവ അംഗീകരിച്ചതായി പറയപ്പെടുന്നു.
റോമിനെതിരായുള്ള യഹൂദരുടെ അവസാനത്തെ ഈ ചെറുത്തുനില്പ് നിഷ്കരുണം അടിച്ചമർത്തപ്പെടുകയും "വിമോചകൻ" ബാർ കൊക്കബയടക്കം ആയിർക്കണക്കിന് യഹൂദർ കൊല്ലപ്പെടുകയും ചെയ്തു.
രക്തസാക്ഷിത്വം
യഹൂദനിയമം പഠിപ്പിക്കുന്നതിനെതിരെയുള്ള നിരോധനം അനുസരിക്കാതിരുന്നതിന് വയോവൃദ്ധനായ അഖീവ തടവിലായി.
എന്നാൽ അവിടേയും അദ്ദേഹം ഒപ്പമുള്ള തടവുകാരെ പഠിപ്പിച്ചു.
ഒടുവിൽ അദ്ദേഹത്തെ വിചാരണചെയ്ത് വധശിക്ഷയ്ക്കു വിധിച്ചു.
യഹൂദമതത്തിന്റെ മൗലികവിശ്വാസപ്രഖ്യാപനമായ 'ഷെമ'-യിലെ ഈ വചനങ്ങൾ  ഉരുവിട്ടുകൊണ്ടാണ് അദ്ദേഹം മരിച്ചതെന്ന് പറയപ്പെടുന്നു: ഇസ്രായേലേ കേട്ടാലും!
കർത്താവാണ് നമ്മുടെ ദൈവം .
കർത്താവ് ഏകനാകുന്നു .
അഖീവയുടെ മൃതദേഹം ഒരു കശാപ്പുശാലയിൽ പ്രദർശിപ്പിച്ച് അപമാനിക്കാൻ അധികാരികൾ ഉദ്ദേശിക്കുന്നെന്നറിഞ്ഞ അനുയായികൾ തടവറയിൽ രഹസ്യമായി കടന്ന് മൃതദേഹം ഏടുത്ത് കേസറിയായിലെ അജ്ഞാതമായ ഒരു ഗുഹയിൽ സംസ്കരിച്ചു എന്നാണ് യഹൂദരുടെ പുരാവൃത്തം.
"വ്യാഖ്യാനമാർഗ്ഗത്തിന്റെ വൈചിത്ര്യം കൂടുന്നതനുസരിച്ച് അഖീവയുടെ നിഗമനങ്ങൾ ഒന്നിനൊന്ന് യുക്തിഭദ്രമായി വന്നു.  ലിഖിതനിയമത്തിലെ ഓരോ അക്ഷരവും വിചിത്രമായ അർത്ഥം ഉൾക്കൊള്ളുന്നുവെന്ന സങ്കല്പത്തിൽ നടത്തിയ കിറുക്കൻ വ്യാഖ്യാനത്തിലൂടെ അങ്ങേയറ്റം ആരോഗ്യകരമായ നിഗമനങ്ങളിൽ അദ്ദേഹം എത്തിച്ചേർന്നു.  യുക്തി, നിഗൂഢതയുടെ ലേബലൊട്ടിച്ചല്ലാതെ മനുഷ്യന് സ്വീകാര്യമാവില്ല എന്ന് അദ്ദേഹത്തിന് അറിയാമായിരുന്നിരിക്കണം."
ഹാഡ്രിയൻ നിരോധിച്ചത് സാമ്രാജ്യത്തിൽ ചിലയിടങ്ങളിൽ പതിവുണ്ടായിരുന്ന വൃക്ഷണച്ഛേദനം(castration) മാത്രമായിരുന്നെന്നും ഇതിനെ പരിച്ഛേദനനിരോധനമായി തെറ്റിദ്ധരിച്ചതാണെന്നും ചൂണ്ടിക്കാണിക്കപ്പെട്ടിട്ടുണ്ട്.
താൻ രക്ഷകനാണെന്ന ബാർ കൊക്കബായുടെ അവകാശവാദത്തെ അഖീവ എത്രമാത്രം പിന്തുണച്ചിരുന്നു എന്ന് വ്യക്തമല്ല.
ഈ അവകാശവാദത്തെ പിൽക്കാലങ്ങളിലെ റാബൈമാർ തള്ളിക്കളഞ്ഞതിനാൽ ഇതിനെ സംബന്ധിച്ച അഖീവയുടെ പ്രസ്താവനകൾ പിൽക്കാലപാരമ്പര്യം സംശോധന ചെയ്തതിൽ നിന്നാണ് ഈ അവ്യക്തത ജനിച്ചത്.
അവലംബം 1 2 3 അഖീവ ബെൻ ജോസഫ് യഹൂദവിജ്ഞാനകോശം 1 2 3 4 സീസറും ക്രിസ്തുവും, സംസ്കാരത്തിന്റെ കഥ മൂന്നാം ഭാഗം, വിൽ ഡുറാന്റ് (പുറങ്ങൾ 547-49) ↑ കേംബ്രിഡ്ജ് ബൈബിൾ സഹകാരി(പുറം 416) ↑ മിശിഹാ ബാർ കൊക്കബ, കേംബ്രിഡ്ജ് വൈബിൾ സഹകാരി(പുറം 418)
റാബ്ദോമയാലിസിസ് ഇംഗ്ലീഷ് വിലാസം https://ml.wikipedia.org/wiki/Rhabdomyolysis
ക്ഷതം പറ്റിയ അസ്ഥിപേശികൾ ഭേദമാവുന്നതിന് പകരം പെട്ടെന്ന് നശിച്ചുപോകുന്ന അവസ്ഥയാണ് റാബ്ദോമയാലിസിസ് .
റാബ്ദോ എന്നും ഇതറിയപ്പെടുന്നു.
പേശീവേദന, ക്ഷീണം, ചർദ്ദി, മനോവിഭ്രമം എന്നീ ലക്ഷണങ്ങളാണ് ഈ അവസ്ഥയിൽ ഉണ്ടാവാറുള്ളത് .
മൂത്രത്തിന് നിറവ്യത്യാസം, ക്രമത്തിലല്ലാത്ത ഹൃദയമിടിപ്പ് എന്നിവയും കാണപ്പെട്ടേക്കാം .
പേശികളുടെ നാശം വഴി രൂപപ്പെടുന്ന മയോഗ്ലോബിൻ പോലുള്ള ഘടകങ്ങൾ വൃക്കകൾക്ക് ഹാനികരമയത് കൊണ്ട് അക്യൂട്ട് കിഡ്നി ഇഞ്ചുറി എന്ന രോഗത്തിന് ഇത് കാരണമാകാറുണ്ട് .
ക്രഷ് ഇഞ്ചുറി, കഠിനവ്യായാമങ്ങൾ, ചില മരുന്നുകളുടെ ഉപയോഗം, ലഹരി വസ്തുക്കളുടെ ഉപയോഗം എന്നിവയൊക്കെ പേശികളുടെ ക്ഷതത്തിന് കാരണമായേക്കാം .
അണുബാധകൾ, വൈദ്യുതാഘാതം, ഹീറ്റ് സ്ട്രോക്ക്, ദീർഘകാലമായുള്ള ചലനമില്ലായ്മ, കൈകാലുകളിലേക്കുള്ള രക്തയോട്ടത്തിലെ കുറവ്, സർപ്പദംശനം , ചൂടുള്ള കാലാവസ്ഥയിലെ ദീർഘമായ വ്യായാമങ്ങൾ എന്നിവയൊക്കെയും പേശീക്ഷതത്തിന് കാരണമാവാം .
കൊളസ്ട്രോൾ നിയന്ത്രണത്തിനായുള്ള സ്റ്റാറ്റിൻസ് എന്ന മരുന്ന് പേശീക്ഷതസാധ്യതയെ സ്വാധീനിച്ചേക്കാവുന്നതാണ് .
പാരമ്പര്യവും ഒരു ഘടകമാണ് .
മൂത്രപരിശോധനയിൽ രക്തസാന്നിദ്ധ്യം ഉണ്ടാകാൻ സാധ്യതയുണ്ട്.
എന്നാൽ മൂത്രത്തിന്റെ മൈക്രോസ്കോപ്പ് പരിശോധനയിൽ ശ്വേതരക്താണുക്കളുടെ സാന്നിദ്ധ്യം ഉണ്ടാകാറില്ല .
രക്തപരിശോധനയിൽ ക്രിയാറ്റിൻ കിനാസ് 1000 U/L എന്നതിന് മുകളിലായി കാണിക്കും.
രോഗം ഗുരുതരമാവുന്നതനുസരിച്ച് ഈ അളവ് 5000-15,000 U/L വരെയെത്താം .
രക്തക്കുഴൽ വഴി ഡ്രിപ്പ് നൽകുകയാണ് ചികിത്സയുടെ പ്രധാനഘട്ടം .
കൂടുതൽ തീവ്രമായ കേസുകളിൽ ഡയാലിസിസ് (ഹീമോഫിൽട്രേഷൻ) നടത്താറുണ്ട് .
ഇവ വഴി മൂത്രത്തിന്റെ ഉല്പാദനം പുനരാരംഭിക്കപ്പെട്ടാൽ മറ്റുമരുന്നുകൾ നൽകിത്തുടങ്ങും .